ROMÂNIA

JUDEȚUL TIMIȘ

CONSILIUL LOCAL AL MUNICIPIULUI LUGOJ

**HOTĂRÂREA**

**privind aprobarea Agendei acţiunilor sportive pe anul 2024, propuse pentru a fi cofinanţate din bugetul local, capitolul 67.02 – „Cultură, recreere şi religie”,**

**subcapitolul 05.01 „Sport”**

Consiliul Local al Municipiului Lugoj;

Având în vedere referatul nr. 16/26966/(RU)26967 din 18.03.2024 al Primarului interimar al Municipiului Lugoj - inițiator al Proiectului de hotărâre;

Având în vedere Proiectul de hotărâre nr. 50 din 18.03.2024 privind aprobarea Agendei acţiunilor sportive pe anul 2024, propuse pentru a fi cofinanţate din bugetul local, capitolul 67.02 – „Cultură, recreere şi religie”, subcapitolul 05.01 „Sport”;

Luând în considerare raportul de specialitate nr. 16/27467/(RU)27468 din 19.03.2024 întocmit de Serviciul de administrare si întreținere a domeniului public;

Luând în considerare avizul nr. 28 din 26.03.2024 al Comisiei activități economico – financiare, agricultură, comerț, turism, activități social – culturale, tineret și sport și a celorlalte Comisii de specialitate ale Consiliului Local al Municipiului Lugoj;

Ținând cont de Hotărârea Consiliului Local nr. 224 din 21.12.2017 pentru aprobarea Regulamentului privind regimul finanțărilor nerambursabile acordate de la bugetul local al Municipiului Lugoj, pentru activitatea sportivă, în baza prevederilor Legii nr. 350/2005 privind regimul finanţărilor nerambursabile din fonduri publice alocate pentru activităţi nonprofit de interes general;

Având în vedere Hotărârea Consiliului Local nr. 19 din 13.02.2024 privind aprobarea bugetului local pe anul 2024;

Luând în considerare Procesul verbal nr. 16/26434/(RU)26435 din 15.03.2024 al Comisiei de analiză, evaluare și selecție a proiectelor sportive pe anul 2024 finanțate din bugetul local al Municipiului Lugoj;

Conform prevederilor art. 1 alin. (2) lit. a), art. 19 alin. (1) lit. a), art. 41 și art. 68 din Legea nr. 273/2006 privind finanţele publice locale, cu modificările şi completările ulterioare;

În conformitate cu art. 87 alin. (1), art. 129 alin. (2) lit. b) și d), alin. (4) lit. a), alin. 7 lit. f), art. 136 și art. 139 alin. (3) lit. a) din Ordonanța de Urgență nr. 57/2019 privind Codul administrativ, cu modificările și completările ulterioare;

În temeiul art. 196 alin. (1) lit. a) și art. 243 alin. (1) lit. a) din Ordonanța de Urgență nr. 57/2019 privind Codul administrativ, cu modificările și completările ulterioare,

**H O T Ă R Ă Ş T E :**

**Art.1. -** (1)Se aprobă agenda acţiunilor sportive pe anul 2024, propuse pentru a fi cofinanţate din bugetul local, capitolul 67.02 – „Cultură, recreere şi religie”, subcapitolul 05.01 „Sport”, anexă la prezenta hotărâre.

(2) Justificarea şi decontarea cheltuielilor se vor realiza numai pe bază de acte doveditoare, conform legii.

**Art.2.** - Îndeplinirea prevederilor prezentei hotărâri se încredinţează Direcţiei buget- cheltuieli şi Direcţiei urbanism patrimoniu.

**Art.3.** - Prezenta hotărâre se comunică:

- Instituţiei Prefectului, Judeţul Timiş;

- Primarului interimar al Municipiului Lugoj;

- Direcţiei administraţie publică locală;

- Direcţiei buget-cheltuieli;

- Direcţiei urbanism patrimoniu;

- Serviciului de administrare şi întreţinere a domeniului public;

- Celor interesaţi, prin afişare şi publicare;

- Comisiilor de specialitate ale Consiliului Local.

PREȘEDINTE DE ȘEDINȚĂ CONTRASEMNEAZĂ

Adrian-Doru Serendan SECRETARUL GENERAL AL MUNICIPIULUI

Dan Ciucu

**Nr. 47 din 28.03.2024**

|  |  |  |
| --- | --- | --- |
| 1. | Total consilieri locali | 19 |
| 2. | Total consilieri prezenți | 19 |
| 3. | Număr voturi pentru | 19 |
| 4. | Număr voturi împotrivă | - |
| 5. | Abțineri | - |
| 6. | Adoptarea hotărârii s-a făcut cu | majoritate absolută |